واد سبو ،(بالشلحة: ⴰⵙⵉⴼ ⵏ ⵙⴱⵓ ولا ⴰⵙⵉⴼ ⵏ ⴳⵉⴳⵓ) واد مغريبي طّول ديالو 614 كلم  و لميساحة د لحوض لمائي ديالو  40000 كلم². لمنبع ديالو ف لأطلس لمتوسط ف إقليم تازة و كايصب ف لمحيط لأطلسي ف مهدية. ف لقديم كان واد سبو معروف ب سمية سوبوبوس Sububus ؤلا سوبور Subur ؤ مدكور ب هاد سّمية عند لمؤرخ رّوماني پلين لقديم. الطول دياله 614 كلم، و لمياه ديالو كاتجي من الريف (واد اللبن و واد اِناون، واد وارغة) ومن الاطلس ( واد ݣيݣو، واد زلوح، واد ميكاس). مورا ما كايدوز من الدير الريفي، واد سبو كايوصل لسهل الغرب، فين كايتلقى مع واد بحت و مع واد الردوم. كايوصل سبو للبحر الاطلسي حدا القنيطرة و المهدية، الديبي المتوسط دياله هو 137 م3/ت; فالشتا، كايوصل لاكبر ديبي فالعام (350 م3/ت)، و يقدر يوصل تال 6000 م3/ت فيامات الرعدة. سبو واحد من اهم المجالب ديال الما فالمغرب؛ و واخا هكاك، كايتعتابر من أكتر لويدان موشخا فالجهة، حقاش كايتلاح فيه بزاف ديال المياه لموسخة ديال الديور و ديال الوزينات. "باناصا ف عهد رّومان" (بنڭليزية).